CELEX: 32016R1645
Language: ro
Date: 2016-09-07 00:00:00
Title: Regulamentul de punere în aplicare (UE) 2016/1645 al Comisiei din 7 septembrie 2016 privind clasificarea anumitor mărfuri în Nomenclatura combinată

14.9.2016   
            
            
               RO
            
            
               Jurnalul Oficial al Uniunii Europene
            
            
               L 245/3
            
         REGULAMENTUL DE PUNERE ÎN APLICARE (UE) 2016/1645 AL COMISIEI
   din 7 septembrie 2016
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe acesta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana (1) a tabelului din anexă ar trebui clasificate la codul NC indicat în coloana (2), pe baza motivelor care figurează în coloana (3) a tabelului menționat.
            
         
               (4)
            
            
               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi invocate în continuare, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 septembrie 2016.
      
         
            Pentru Comisie,
         
         
            pentru președinte
         
         Stephen QUEST
         
            Director general pentru impozitare și uniune vamală
         
      
   
   
      (1)  JO L 269, 10.10.2013, p. 1.
   
      (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).
   
      ANEXĂ
      
                  Descrierea mărfurilor
               
               
                  Clasificare (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un produs sub formă de fragmente (cu grosimea de aproximativ 2 mm) sau fulgi duri, neregulați, plați, de culoare maro, fabricați din (% din greutate):
                  
                              —
                           
                           
                              rășină de pin (denumită și colofoniu din ulei de tall sau colofoniu)
                              aproximativ 58-69;
                           
                        
                              —
                           
                           
                              anhidridă a acidului maleic
                              aproximativ 1-4;
                           
                        
                              —
                           
                           
                              diverși fenoli
                              aproximativ 11-24;
                           
                        
                              —
                           
                           
                              formaldehidă
                              aproximativ 5,5-9;
                           
                        
                              —
                           
                           
                              pentaeritritol
                              aproximativ 7-12.
                           
                        Produsul este rezultatul unui proces în mai multe etape, care începe cu transformarea colofoniului și a anhidridei maleice într-un aduct de colofoniu. După adăugarea oxidului de magneziu (drept catalizator pentru reacțiile ulterioare), a fenolilor și a formaldehidei, se formează o rășină polimerizată. În final, grupurile de acizi liberi ale rășinii sunt esterificate după adăugarea pentaeritritolului.
                  Produsul în cauză este utilizat ca adeziv în industria tipografică.
               
               
                  3909 40 00 
               
               
                  Clasificarea se stabilește pe baza regulilor generale 1, 3(a) și 6 de interpretare a Nomenclaturii combinate, precum și pe baza textului de la codurile NC 3909  și 3909 40 00 .
                  Clasificarea la poziția 3506  ca Adezivi pe bază de polimeri de la pozițiile 3901 -3913  este exclusă prin aplicarea regulii generale 3(a), întrucât produsul este descris într-un mod mai specific la poziția 3909 .
                  La fabricarea unui derivat de colofoniu, aductul de colofoniu este esterificat cu etilenglicol, cu glicerol sau cu alt polialcool [a se vedea, de asemenea, Notele explicative ale Sistemului armonizat aferente poziției 3806  (D)(I)(7)] Cu toate acestea, în cazul produsului vizat, înainte de esterificarea cu un polialcool (în acest caz, cu pentaeritritol), are loc o reacție de polimerizare cu fenolul și formaldehida. Prin urmare, este exclusă clasificarea la poziția 3806 , ca derivat de colofoniu.
                  Moleculele produsului intermediar polimerizat au o masă moleculară de aproximativ 5 000 -30 000  g/mol. Ulterior, grupurile de acizi liberi sunt esterificate prin adăugarea de pentaeritritol și urmează o reticulare însoțită de o creștere a masei moleculare până la aproximativ 100 000  g/mol. Prin urmare, produsul obținut este un polimer de la capitolul 39, care diferă de aducții și derivații de colofoniu de la poziția 3806  datorită masei sale moleculare ridicate.
                  În consecință, produsul trebuie clasificat la codul NC 3909 40 00  ca rășini fenolice.